19. marts 2012

**Kære forældre i 3. klasse**

Vi skal nu i gang med 8. kapitel i matematikbogen, som er et repetitionskapitel. Eleverne skal med udgangspunkt i overskriften ”De Olympiske Lege” arbejde med følgende faglige hovedområder, som de har stiftet bekendtskab med i indskolingen:

* Regning.
* Tal.
* Måling.
* Figurer.
* Sandsynlighed og statistik.

I kan hjælpe jeres barn godt på vej med emnet derhjemme ved at lave en eller flere af følgende aktiviteter:

* + **Tættest på tallet.** Kortspil for 2-4 deltagere. Alle billedkort sorteres fra. Det øverst kort fra bunken vendes og hver deltager får fire kort. Deltagerne skal med alle sine kort forsøge at lave regnestykker med de fire regningsarter (plus, minus, gange og dele), der kommer så tæt på det vendte kort som muligt. Vendes der fx en 3’er og en deltager får fået kortene **2**, **4**, **6** og **8**, kan følgende regnestykker laves: **6** + **8** = 14, 14 : **2** = 7, 7 – **4** = 3. Den deltager, der kommer tættest på eller rammer tallet, får kortet. Den, der først har 5 kort, vinder spillet.
	+ **Figurtegning.** Lav tegninger med lineal, der kun består af trekanter, firkanter, femkanter og sekskanter og marker vinklerne: Rette vinkler (rød), spidse vinkler (blå) og stumpe vinkler (gul).
	+ **Gæt længden.** Tegn linjer og gæt, hvor lange de er. Kontroller længden med en lineal eller et målebånd. Den, der kommer tættes på, får et point. OBS! Tegn både lige linjer, knæklinjer, snoede linjer, korte og lange linjer.
	+ **Bagsidespil.** Spil ”Vælg regningsart” på bagsiden af elevbogen. I stedet for 10-sidede terninger kan 6-sidede anvendes.
	+ **Forældrebrev.** Se de 15 aktiviteter i det generelle forældrebrev på indersiden af omslaget til elevbogen.

God fornøjelse

Med venlig hilsen

Skriv dit navn her...